Държавен вестник, бр. 30, 2016 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  30
ОБЩИ УСЛОВИЯ 
Член 1. Цел на Споразумението
Това Споразумение се сключва между 
Глобалния фонд за борба срещу СПИН, ту­
беркулоза и малария – фондация, учредена по 
законите на Швейцария („Глобалният фонд“), 
и Главния получател, посочен в графа 2 от 
заглавната част на това Споразумение. Това 
Споразумение определя условията, при които 
Глобалният фонд финансира Главния получа­
тел за изпълнение на Програмата, чието име 
е изложено в графа 3 на заглавната част на 
Споразумението („Програмата“) за държавата, 
която е посочена в графа 1 на заглавната част 
на Споразумението („Държава-домакин“).
Член 2. Изпълнение на Програмата
(а) Описание и цели на Програмата. Глав­
ният получател изпълнява Програмата, както 
е описано в „Описание на изпълнението на 
Програмата“, включено като Анекс A на това 
Споразумение. Рамката/е за изпълнение на 
индикаторите към Анекс А на това Спора­
зумение определя основните цели на Про­
грамата, ключовите индикатори, очакваните 
резултати, целите и отчетните периоди на 
Програмата. Освен ако не е посочено друго, 
целите, определени в „Рамката с индикатори“, 
която е приложение към Анекс А на това 
Споразумениие, са с натрупване и не включват 
изходните данни.
(б) Бюджет на Програмата. Обобщеният 
бюджет (бюджети), който е приложен към 
Анекс A на това Споразумение, определя 
одобрените разходи за срока на Програмата. 
Главният получател изпълнява Програмата в 
съответствие с Обобщения бюджет. Промени 
в бюджета се извършват единствено на ос­
нование писмени указания, предоставени от 
Глобалния фонд, или по друг начин, писмено 
разрешен от Глобалния фонд.
Член 3. Срок на Програмата
(а) Фаза 1. Главният получател приема, че 
считано от датата на влизане в сила на това 
Споразумение (упомената в член 38 по-долу) 
Глобалният фонд поема ангажимент за отпус­
кане на средства за Програмата, при наличие 
на такива, съгласно това Споразумение за 
период от 24 месеца, който започва да тече 
от Началната дата на Фаза 1 и завършва на 
Крайната дата на Фаза 1 (по-долу наричан 
„Срок на Програмата“). 
(б) Фаза 2. Глобалният фонд може да реши 
по свое усмотрение да удължи Срока на Про­
грамата след Крайната дата на Фаза 1 и да 
осигури финансиране за Фаза 2 на Програмата 
(„Одобрение на Фаза 2“). Ако Глобалният 
фонд даде Одобрение за Фаза 2, то страните 
подписват изменение на това Споразумение, 
като „Срокът на Програмата“ по такъв на­
чин се удължава до Крайната дата на Фаза 2 
или друга дата, указана от Глобалния фонд 
в Одобрението на Фаза 2.
(в) Отпуснати средства, счетени за полу­
чени. Начална дата на Фаза 1, Крайна дата на 
Фаза 1 и Крайна дата на Фаза 2 се определят 
от датата, на която Главният получател полу­
чи първия транш средства от безвъзмездната 
помощ по това Споразумение, или съгласно 
начин, който е договорен между страните. 
За тази цел се счита, че Главният получа­
тел е получил първия транш средства седем 
календарни дни, след като Попечителят на 
Глобалния фонд пусне чрез банков превод този 
първи транш средства по банковата сметка 
на Главния получател („Дата, на която сред­
ствата се считат получени“). Ако Датата, на 
която средствата се считат получени, е между 
първия и четиринадесетия ден от месеца, 
Началната дата на Фаза 1 е първият ден от 
същия месец. Ако Датата, на която средствата 
се считат получени, е след четиринадесетия 
ден от месеца, Началната дата на Фаза 1 е 
първият ден от следващия месец.
(г) Уведомление. След Датата, на която 
средствата се считат получени, Глобалният 
фонд изпраща уведомление до Главния по­
лучател относно Началната дата на Фаза 1, 
Крайната дата на Фаза 1 и Крайната дата на 
Фаза 2, като заглавната част на настоящото 
Споразумение съответно се актуализира.
Член 4. Средства от Безвъзмездната помощ
За настоящия отчетен период, както е 
заложено в графа 5 от Заглавната страница 
на Споразумението, сумата, предоставена от 
Глобалния фонд към Главния получател, не 
трябва да превишава посочената в графа 6 от 
Заглавната страница на Споразумението, която 
може да бъде предоставена на Главния полу­
чател съгласно условията на Споразумението. 
За целта на това Споразумение „Безвъзмезд­
ната помощ“ трябва да се състои от средства, 
посочени в графа 6 от Заглавната страница на 
това Споразумение заедно с всички предишни 
предоставени средства от Глобалния фонд на 
Главния получател. Главният получател може 
да използва средствата само за програмни 
дейности, които се осъществяват по време на 
програмния период, или ако друго е писмено 
договорено с Глобалния фонд. 
Член 5. Представяне и гаранции на  
Главния получател
Главният получател представя и гарантира 
пред Глобалния фонд следното, считано от 
датата на влизане в сила на това Споразумение:
(а) Законови правомощия. Главният по­
лучател е юридическо лице, действително 
съществуващо по законите на юрисдикцията, 
в която е създадено.